SEINÄJOEN KIHLAKUNNANVIRASTO	LAUSUNTO
SYYTTÄJÄOSASTO			5.9.2005
Kauppatori 1-3 C			
PL 71				
60101 SEINÄJOKI			
Puh. 06 - 420 3200, fax. 06 - 4203 244

OIKEUSMINISTERIÖ

PL 25
00023 Valtioneuvosto

Syyttäjälaitoksen rakenne- ja resurssityöryhmän loppumietintö 

Resurssilaskelmat

	Työryhmä on resurssitarpeen laskemiseen luonut teoreettisen keskimääräisyyksiin 		perustuvan laskentamallin. Onko laskentamalli yksittäisten muuttujiensa osalta oikea, 		on mahdotonta ottaa kantaa.

Resurssien tarve rikosasian käsittelyssä

	 Jos valtakunnallisella tasolla päästäisiinkin oikeaan teoreettiseen lopputulokseen 		jättää se huomiotta sen väistämättömän tosiasian, että kun resurssit jaetaan eri 			organisaatioiden (poliisi, syyttäjä, käräjäoikeudet ja hovioikeudet) ja maantieteellisten 		vaatimusten mukaisesti valtakuntaan, ei tässä jaossa toteudu resurssien tehokkain 		hyödyntäminen. Tästä käsitykseni mukaan seuraa se, että resurssien riittävyyttä ei 		voida perustaa valtakunnalliseen teoreettiseen arvioon, vaan arvio tulisi toteuttaa siinä 		organisaatiossa ja toimintaympäristössä, missä reaalimaailmassa toimitaan tai tullaan 		toimimaan. Tämän johdosta resurssilaskelmat tulisi toteuttaa työryhmän esittämässä 		18 yksikön organisaatiossa ja vasta laskemalla näiden resurssitarpeet yhteen saadaan 		selville  koko paikallisen syyttäjäorganisaation vaatimat todelliset resurssit.	

Syyttäjän muu työ

	Hallintotehtävien vaatiman työpanoksen osalta työryhmä on tehnyt arvionsa selkeästi 		siltä pohjalta, että tehtävät pysyisivät absoluuttiselta määrältään nykyisessään. Tämä 		lähtökohta ei ole aivan oikea, koska esimerkiksi uusi palkkausjärjestelmä tulee 			vaatimaan merkittävästi aikaa arviointeineen ym. järjestelmään kuuluvine toimineen.   
	Lisäksi erilaisissa suunnitelmissa paikalliselle tasolle on kaavailtu siirrettäväksi uusia 		aiemmin valtakunnansyyttäjänvirastolle kuuluvia esimerkiksi koulutukseen liittyviä 		tehtäviä.

							2(2)

Työryhmän esitykset

	Työryhmän esitys syyttäjäresurssien lisäämiseksi paikalliseen syyttäjätoimeen on 			oikean suuntainen. Onko määrä riittävä, tulisi selvittää vielä tarkemmilla yksiköittäin
	tehtävillä laskelmilla.
			
	Työryhmän kannanotto resurssien jakamisesta oikeudenmukaisesti työmäärien 			mukaisessa suhteessa on oikea. Niukkuuden jakaminen ei kuitenkaan ole ratkaisu 		kokonaisresurssimäärään. Työryhmän lähtökohta, että suuremmissa yksiköissä 			syyttäjätoiminta olisi tehokasta voi pitää paikkansa maantieteellisesti kohtuullisen 		kokoisissa yksiköissä, mutta jos alueen koko ja esimerkiksi käräjäoikeuksien ja 			istuntopaikkojen määrä on suuri, suuri yksikkökoko aiheuttaa lisääntyvää			matkustamista, mikä vie aikaa ja heikentää tehokkuutta.

	Työryhmän vaatimukset syyttäjälaitoksen henkilöstörakennetta ja syyttäjien 			virkarakennetta koskien ovat perusteltuja.   

	Kimmo Lampinen
	Johtava kihlakunnansyyttäjä